# Regne de Rob

El Regne de Rob (En bactrià: Ροβ, Rōb) fou un petit regne de l'Àsia central, al sud de Bactriana. Es trobava en l'actual districte Ruyi Du Ab a la província de Samangan, a Afganistan. S'han trobat nombrosos documents en llengua bactriana fent referència al regne.

## Etimologia

Tot i que Frantz Grenet utilitza la frase «Regne de Rob», Khodadad Rezakhani afirma que els documents bactris mai es refereixen al governant de Rob com a «rei», sempre es fa servir el terme de «senyor». Nicholas Sims-Williams fa servir la frase «Khar de Rob» i «Regne de Rob».

## Situació geogràfica

L'àrea sota control de Rob incloïa Madr (o Malr), Kah (avui dia Kahmard), i altres localitzacions no identificades com Rizm i Gandar. Durant el segle VII també controlava Samingan (avui dia Haibak). Khodad Rezakhani considera que l'àrea de Warnu estava massa lluny per a ser considerada part del Regne de Rob.
El regne de Rob estava rodejat per les regions de Guzgan al nord-oest, i del Kadagastan a l'est. Al sud es trobava la gran ciutat de Bamian, que es menciona de forma molt ocasional en alguns documents de Rob, probablement per les grans muntanyes que separaven les dues àrees.

## Història

El líder dels Huns Alchon, Mehama, és esmentat en una carta en llengua bactriana escrita el 461-462 dC, s'hi declara governador i vassall de Peroz I, emperador dels sassànides. La carta provenia dels arxius del Regne de Rob, al sud de Bactria. En aquesta es presenta així:
| « | Meyam, Rei del poble de Kadag, governador del famós i pròsper Rei de Reis Peroz. | » |
El 484 dC Peroz és vençut i assassinat pels Heftalites, i Bactria cau sota el seu poder. Un contracte en llengua bactriana, part dels arxius del Regne de Rob, va ser descoberta i en ella s'esmentava el pagament d'impostos als Heftalites, i es menciona que per tal de pagar-les seria necessari vendre terres. Aquest escrit data del 483/484 dC.
També es van trobar dos documents, datats en el període comprès del 492 al 527. Aquests esmenten els impostos pagats als Heftalites. Un altre document, sense data, al·ludeix:
| « | Sartu, fill de Hwade-gang, pròsper Yabghu del poble Heftalita (ebodalo shabgo); Haru Rob, escriba del governant Heftalita (Ebodalo eoaggo), jutge del Tokharistan i el Gharchistan. | » |
| — Documents del Regne de Rob |||
* Contracte en llengua bactriana de l'arxiu del Regne de Rob, esmentant els impostos dels Heftalites. 483/484 dC
* Carta en llengua bactriana de "Meyam, Rei del poble de Kadag", es creu que "Meyam" és Mehama. Datada del 461/462 dC, dels arxius del Regne de Rob.
* Provincia de Samangan, àrea anteriorment controlada pel Regne de Rob.

## Referències

* 1 2 3 4 Rezakhani, Khodadad «Balkh and the Sasanians, the Economy and Society of Northern Afghanistan as Reflected in the Bactrian Economic Documents» (en anglès). Ancient and Middle Iranian Studies, eds. Maria Macuch, Dieter Weber and Desmond Durkin-Meisterernst.
* 1 2 3 4 Humbach, Helmut «Review of Bactrian Documents from Northern Afghanistan, I: Legal and Economic Documents». Bulletin of the School of Oriental and African Studies, University of London, 65, 2, 2002, pàg. 415–418. ISSN: 0041-977X.
* 1 2 3 «[https://www.ciando.com/img/books/extract/3700183194_lp.pdf STUDIES IN THE CHRONOLOGY OF THE BACTRIAN DOCUMENTS FROM NORTHER N AFGHANISTAN]».
* ↑ «The Bridge between Eastern and Western Cultures».
* ↑ Bulletin of the Asia Institute (en anglès). Wayne State University Press, 2000.
* ↑ Rezakhani, Khodadad. ReOrienting the Sasanians: East Iran in Late Antiquity (en anglès). Edinburgh University Press, 2017-03-15. ISBN 978-1-4744-0030-5.
* ↑ «10. Hephthalites in Bactria | Digitaler Ausstellungskatalog». Arxivat de l'original el 2016-03-29. [Consulta: 11 setembre 2021].
* ↑ Соловьев, Сергей. Attila Kagan of the Huns from the kind of Velsung (en anglès). Litres, 2020-01-20. ISBN 978-5-04-227693-4.